હમણાં મારું ઈ-વાંચન વધી ગયું છે. ઈલેક્ટ્રોનિક મીડિયાના પ્રવેશ બાદ જગત સાવ નજીક અને દ્રષ્ટિની દુનિયામાં આવી ગયું છે. દરેક વસ્તુના ફાયદા – ગેરફાયદા હોવાના પરંતુ ઘણીવાર આપણને ઉચિત લાગે તેની મીઠાશ માણી લેવાની હોય છે. ગુજરાતીમાં યુવાવર્ગે ઈ-વાંચન વહેતુ કરવા સંન્નિષ્ઠ પ્રયાસ કર્યા છે., વેબજગતે વિશ્વને આંગળીના ઈ-સ્પર્શથી સાવ સરળતા અને સહજતાથી નજીક કર્યું છે. અમેરિકા પ્રવાસની આ ત્રીજી વેળાએ નવરાશની પળોમા ઈ-પેપર, પુસ્તકો અને લખાણ પ્રવૃત્તિએ મારી એકાંતની પળોને સમૃદ્ધ કરી છે. જ્ઞાન અને આનંદ આપ્યા છે. એ માટે વિજ્ઞાનજગતનો આભાર.